**บทที่ 4**

**ผลการดำเนินการวิจัย**

ในการนำเสนอผลการดำเนินการวิจัยเรื่อง แนวทางการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2 ครั้งนี้ ผู้วิจัยนำเสนอผลการวิเคราะห์ข้อมูลจาการดำเนินการวิจัย   
ตามวัตถุประสงค์ของการวิจัย ดังนี้

1. ผลศึกษาสภาพการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2

2. ผลศึกษาแนวทางการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2

โดยมีรายละเอียดการนำเสนอผลการวิจัย ดังนี้

**4.1 สัญลักษณ์ที่ใช้ในการนำเสนอข้อมูล**

ในการนำเสนอผลการวิเคราะห์ข้อมูล เพื่อให้เกิดความเข้าใจตรงกันในการสื่อความหมาย  
ในส่วนที่เป็นค่าสถิติในการวิเคราะห์ ผู้วิจัยจึงได้กำหนดความหมายของสัญลักษณ์ที่ใช้ในการวิเคราะห์ข้อมูล ดังนี้

แทน ค่าคะแนนเฉลี่ย

S.D. แทน ส่วนเบี่ยงเบนมาตรฐาน

n แทน จำนวนกลุ่มตัวอย่าง

**4.2 ผลการวิเคราะห์ข้อมูล**

**4.2.1 ผลศึกษาสภาพการดำเนินงานการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2**

4.2.1.1 ผลการศึกษาสภาพการดำเนินงานการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2

ในการศึกษาสภาพการดำเนินงานการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม   
เขต 2 ผู้วิจัยได้ดำเนินการส่งแบบสอบถามไปยังกลุ่มตัวอย่าง จำนวน 278 คน และจากการเก็บรวบรวมข้อมูลที่ได้รับจากแบบสอบถามกลับคืน รวมจำนวน 258 ชุด คิดเป็นร้อยละ 92.80   
ของแบบสอบถามทั้งหมด แยกเป็นได้รับแบบสอบถามคืนจากผู้บริหารสถานศึกษา จำนวน 76 ชุด และได้รับคืนจากครู จำนวน 182 ชุด ดังรายละเอียดผลการวิเคราะห์ต่อไปนี้

125

1) ผลการวิเคราะห์ข้อมูลสภาพทั่วไปของกลุ่มตัวอย่าง

ในการวิเคราะห์ข้อมูลสภาพทั่วไปของกลุ่มตัวอย่างจากแบบสอบถามที่ได้รับกลับคืนทั้งหมด จำนวน 258 ชุด วิเคราะห์โดยใช้การแจกแจงความถี่ (Frequency) และหาค่าร้อยละ (Percentage) โดยมีรายละเอียดดังแสดงในตารางที่ 4.1 ดังนี้

**ตารางที่ 4.1**

*ค่าความถี่และร้อยละของข้อมูลสภาพทั่วไปของผู้ตอบแบบสอบถาม*

|  |  |  |  |  |  |  |
| --- | --- | --- | --- | --- | --- | --- |
| สถานภาพ | | | ความถี่ | | รวม | ร้อยละ |
| ผู้บริหารฯ | ครู |
| เพศ | 1) ชาย  2) หญิง | | 61  15 | 55  127 | 116  142 | 44.96  55.04 |
| รวม | | | 76 | 182 | 258 | 100 |
| อายุ | 1) ต่ำกว่า 30 ปี  2) ตั้งแต่ 30 - 45 ปี  3) สูงกว่า 45 ปี | | 3  26  47 | 18  58  106 | 21  84  153 | 8.14  32.56  59.30 |
| รวม | | | 76 | 182 | 258 | 100 |
| ระดับการศึกษา | | 1) ปริญญาตรี  3) ปริญญาโท  4) ปริญญาเอก | -  71  5 | 28  152  2 | 28  223  7 | 10.85  86.43  2.72 |
| รวม | | | 76 | 182 | 258 | 100 |

จากตารางที่ 4.1 แสดงผลการวิเคราะห์ข้อมูลสภาพทั่วไปของกลุ่มตัวอย่าง พบว่า กลุ่มตัวอย่างส่วนใหญ่เป็นเพศหญิง จำนวน 142 คน คิดเป็นร้อยละ 55.04 ส่วนใหญ่อยู่ในช่วงอายุสูงกว่า 45 ปี จำนวน 153 คน คิดเป็นร้อยละ 59.30 รองลงมาเป็นผู้ที่อยู่ในช่วงอายุตั้งแต่ 30-45 ปี และต่ำกว่า 30 ปี ตามลำดับ กลุ่มตัวอย่างส่วนใหญ่สำเร็จการศึกษาระดับปริญญาโท จำนวน 223 คน   
คิดเป็นร้อยละ 86.43 รองลงมา คือ ระดับปริญญาตรีและปริญญาเอก ตามลำดับ

ในการศึกษาสภาพการดำเนินงานการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2 ครั้งนี้ ผู้วิจัยได้ศึกษาตามความคิดเห็นของผู้บริหารสถานศึกษาและครู โดยการวิเคราะห์ข้อมูลจากแบบสอบถามที่ได้รับกลับคืน จำนวน 258 ชุด วิเคราะห์โดยการใช้สถิติเชิงพรรณนา ได้แก่ ค่าเฉลี่ย () และส่วนเบี่ยงเบนมาตรฐาน (S.D.) แสดงผลการวิเคราะห์ดังตารางที่ 4.2 ดังนี้

**ตารางที่ 4.2**

*ผลการวิเคราะห์สภาพการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก*

|  |  |  |  |
| --- | --- | --- | --- |
| การบริหารสถานศึกษาตามหลักปรัชญาของเศรษฐกิจพอเพียง  ของสถานศึกษาขนาดเล็ก |  | S.D. | ระดับสภาพการบริหาร |
| การบริหารงานวิชาการ | | | |
| 1. การกำหนดนโยบายการพัฒนาหลักสูตรสถานศึกษา โดย  สอดแทรกเงื่อนไขความรู้ตามหลักปรัชญาของเศรษฐกิจ  พอเพียง | 4.12 | .58 | มาก |
| 2. การวางแผนการพัฒนาหลักสูตรสถานศึกษาโดยสอดแทรก  การมีภูมิคุ้มกันตามหลักปรัชญาของเศรษฐกิจพอเพียง | 4.23 | 1.44 | มาก |
| 3. การจัดกิจกรรมการเรียนการสอนที่เน้นผู้เรียนเป็นสำคัญ  โดยสอดแทรกความรู้ ความมีเหตุผล | 4.59 | .49 | มากที่สุด |
| 4. การจัดการเรียนการสอนใช้กระบวนการตามเงื่อนไขความรู้  และมีภูมิคุ้มกัน | 4.65 | 4.78 | มากที่สุด |
| 5. การจัดกิจกรรมการเรียนรู้อย่างหลากหลายให้เหมาะสมกับ  ผู้เรียน โดยสอดแทรกการมีภูมิคุ้มกัน และเงื่อนไขคุณธรรม | 4.47 | .611 | มาก |
| 6. การกำหนดวัตถุประสงค์ที่เน้นการพัฒนาคุณภาพผู้เรียนให้  ดำเนินชีวิตตั้งอยู่บนทางสายกลางโดยมีเงื่อนไขคุณธรรม  ตามหลักปรัชญาของเศรษฐกิจพอเพียง | 4.82 | .39 | มากที่สุด |
| 7. การจัดกระบวนการเรียนรู้ที่มีเป้าหมายให้ผู้เรียนดำเนินชีวิต  ด้วยความไม่ประมาทโดยสอดแทรกการมีภูมิคุ้มกัน และ  เงื่อนไขคุณธรรม | 4.73 | .45 | มากที่สุด |
| 8. การจัดกระบวนการเรียนรู้ที่มีเป้าหมายให้ผู้เรียนดำเนินชีวิต  โดยยึดหลักความพอประมาณ ความมีเหตุผล | 4.24 | .72 | มาก |
| 9. การนิเทศ กำกับ ติดตามการใช้หลักสูตรสถานศึกษา  โดยสอดแทรกเงื่อนไขความรู้ การมีภูมิคุ้มกันและคุณธรรม | 4.51 | .52 | มากที่สุด |
| 10. การประเมินผลการใช้หลักสูตรสถานศึกษาทุกขั้นตอน  อย่างต่อเนื่อง โดยสอดแทรกเงื่อนไขความรู้และความมี  เหตุผล | 4.56 | .50 | มากที่สุด |

*(ต่อ)*

**ตารางที่ 4.2**(ต่อ)

*(ต่อ)*

|  |  |  |  |
| --- | --- | --- | --- |
| การบริหารสถานศึกษาตามหลักปรัชญาของเศรษฐกิจพอเพียง  ของสถานศึกษาขนาดเล็ก |  | S.D. | ระดับสภาพการบริหาร |
| 11. การสนับสนุนให้ครูผลิตสื่อการเรียนการสอนที่ใช้ในการ  จัดการเรียนการสอนสอดคล้องตามหลักความพอประมาณ  และมีเหตุผล มีองค์ความรู้ | 4.40 | .60 | มาก |
| 12. การนำผลการประเมินการใช้หลักสูตรสถานศึกษาเป็น  ข้อมูลในการพัฒนาหลักสูตร ทุก 5 ปี โดยสอดแทรกความมี  เหตุผล เงื่อนไขความรู้ | 4.53 | .61 | มากที่สุด |
| เฉลี่ยรายด้าน | 4.49 | .97 | มาก |
| การบริหารงานงบประมาณ | | | |
| 13. การวางแผนการจัดการใช้งบประมาณของสถานศึกษาใน  การดำเนินงานตามหลักความพอประมาณ และมีเหตุผล | 4.63 | .48 | มากที่สุด |
| 14. การจัดสรรประมาณในการดำเนินงานตามโครงการ/  กิจกรรมโดยยึดหลักความมีเหตุผล และพอประมาณ | 4.53 | .50 | มากที่สุด |
| 15. การบริหารงบประมาณตามความจำเป็นและเหมาะสม  โดยยึดหลักความพอประมาณและมีเหตุผล | 4.59 | .49 | มากที่สุด |
| 16. การจัดตั้งคณะกรรมการที่มีความรู้ความเข้าใจในการ  บริหารงบประมาณ | 4.61 | .49 | มากที่สุด |
| เฉลี่ยรายด้าน | 4.59 | .49 | มากที่สุด |
| การบริหารงานบุคลากร | | | |
| 17. การสร้างความตระหนักให้บุคลากรในโรงเรียนเล็งเห็น  ประโยชน์ของหลักปรัชญาของเศรษฐกิจพอเพียงทั้งในการ  ดำรงชีวิตและการปฏิบัติหน้าที่ | 4.71 | .46 | มากที่สุด |
| 18. การวางแผนในการพัฒนาบุคลากรสู่การเรียนรู้ในโรงเรียน  ให้มีความรู้เกี่ยวกับการนำหลักปรัชญาของเศรษฐกิจ  พอเพียงมาใช้อย่างมีเหตุผล มีภูมิคุ้มกัน และมีคุณธรรม | 4.68 | .47 | มากที่สุด |
| 19. การพัฒนาบุคลากรให้มีความรู้เกี่ยวกับหลักปรัชญาของ  เศรษฐกิจพอเพียงโดยยึดเงื่อนไขความรู้ และเงื่อนไข  คุณธรรม | 4.78 | .57 | มากที่สุด |

**ตารางที่ 4.2** (ต่อ)

|  |  |  |  |
| --- | --- | --- | --- |
| การบริหารสถานศึกษาตามหลักปรัชญาของเศรษฐกิจพอเพียง  ของสถานศึกษาขนาดเล็ก |  | S.D. | ระดับสภาพการบริหาร |
| 20. การสนับสนุนให้บุคลากรมีความรู้ความเข้าใจเกี่ยวกับหลัก  ปรัชญาของเศรษฐกิจพอเพียงโดยสอดแทรกความมีเหตุผล  และคุณธรรม | 4.47 | .54 | มาก |
| 21. การพัฒนาบุคลากรเกี่ยวกับเศรษฐกิจพอเพียงอย่าง  ต่อเนื่องและเป็นระบบโดยสอดแทรกความมีเหตุผล และ  มีภูมิคุ้มกันในตัวที่ดี | 4.40 | .52 | มาก |
| 22. การส่งเสริมให้บุคลากรนำความรู้เกี่ยวกับหลักปรัชญาของ  เศรษฐกิจพอเพียงมาใช้ในงานที่ได้รับมอบหมายโดยยึดหลัก  ความมีเหตุผล และคุณธรรม | 4.49 | .50 | มาก |
| 23. การส่งเสริมให้บุคลากรในโรงเรียนมีการดำเนินชีวิตอย่างมี  ความสุขและภาคภูมิใจในตนเอง โดยการมีภูมิคุ้มกันที่ดี | 4.67 | .47 | มากที่สุด |
| 24. การส่งเสริมให้บุคลากรนำความรู้เกี่ยวกับปรัชญาของ  เศรษฐกิจพอเพียงที่ได้มาปรับใช้ในการดำเนินชีวิตด้วยความ  มีเหตุผล และการมีภูมิคุ้มกันในตัวที่ดี | 4.71 | .45 | มากที่สุด |
| เฉลี่ยรายด้าน | 4.61 | .50 | มากที่สุด |
| การบริหารงานทั่วไป | | | |
| 25. การวางแผนการดำเนินงานตามหลักปรัชญาของเศรษฐกิจ  พอเพียงโดยยึดหลักความพอประมาณและความมีเหตุผล | 4.67 | .47 | มากที่สุด |
| 26. การดำเนินการตามแผนการดำเนินงานตามหลักปรัชญา  ของเศรษฐกิจพอเพียงที่วางไว้โดยยึดหลักความมีเหตุผล  และเงื่อนไขความรู้ | 4.31 | .75 | มาก |
| 27. การดำเนินงานโดยยึดหลักความพอประมาณความมี  เหตุผล และการสร้างภูมิคุ้มกันที่ดีในตัว | 4.75 | .44 | มากที่สุด |
| 28. การจัดอาคารสถานที่ที่เหมาะสมในการจัดการเรียนรู้  ตามหลักความพอประมาณ ความมีเหตุผล | 4.74 | .49 | มากที่สุด |

*(ต่อ)*

**ตารางที่ 4.2** (ต่อ)

|  |  |  |  |
| --- | --- | --- | --- |
| การบริหารสถานศึกษาตามหลักปรัชญาของเศรษฐกิจพอเพียง  ของสถานศึกษาขนาดเล็ก |  | S.D. | ระดับสภาพการบริหาร |
| 29. การปรับปรุงสภาพแวดล้อมภายในโรงเรียนเหมาะสมใน  การจัดการเรียนรู้ตามหลักความมีเหตุผล และความ  พอประมาณ | 4.74 | .44 | มากที่สุด |
| 30. การบริหารจัดการอาคารสถานที่ได้อย่างคุ้มค่า และความ  พอประมาณ | 4.62 | .49 | มากที่สุด |
| 31. การจัดให้มีแหล่งการเรียนรู้ตามหลักปรัชญาของเศรษฐกิจ  พอเพียงโดยยึดหลักความพอประมาณ | 4.55 | .52 | มากที่สุด |
| 32. การที่โรงเรียนได้รับความร่วมมือจากองค์กรและชุมชนให้  มีการจัดการเรียนการสอนโดยยึดหลักการมีภูมิคุ้มกัน มี  คุณธรรมและความรู้ | 4.58 | .52 | มากที่สุด |
| 33. การประสานสัมพันธ์กับชุมชนให้มีส่วนรวมในการส่งเสริม  การเรียนรู้เพื่อการพัฒนาตามหลักปรัชญาของเศรษฐกิจ  พอเพียง | 4.58 | .52 | มากที่สุด |
| 34. การแก้ไขปัญหาที่เกิดขึ้นในโรงเรียนตามหลักการ  มีภูมิคุ้มกัน | 4.51 | .52 | มากที่สุด |
| เฉลี่ยรายด้าน | 4.61 | .52 | มากที่สุด |
| เฉลี่ยโดยรวม 4 ด้าน | 4.58 | .62 | มากที่สุด |

จากตารางที่ 4.2 แสดงผลการวิเคราะห์สภาพการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2 รายข้อและรายด้าน พบว่า โดยรวมมีค่าเฉลี่ยสภาพการดำเนินงานอยู่ในระดับมากที่สุด ( = 4.58, S.D = .62) ทั้งนี้เมื่อพิจารณาเป็นรายด้านมีผลการวิเคราะห์ ดังนี้

การบริหารงานวิชาการ ผลการวิเคราะห์ พบว่า มีค่าเฉลี่ย รวมรายด้านอยู่ในระดับมาก ( = 4.49, S.D = .97) โดยข้อที่มีค่าเฉลี่ยสูงสุด คือ การกำหนดวัตถุประสงค์ที่เน้นการพัฒนาคุณภาพผู้เรียนให้ดำเนินชีวิตตั้งอยู่บนทางสายกลางโดยมีเงื่อนไขคุณธรรมตามหลักปรัชญาของเศรษฐกิจพอเพียง มีค่าเฉลี่ยอยู่ในระดับมากที่สุด ( = 4.82, S.D = .39) ส่วนข้อที่มีค่าเฉลี่ยต่ำสุด คือ การกำหนดนโยบายการพัฒนาหลักสูตรสถานศึกษา โดยสอดแทรกเงื่อนไขความรู้ตามหลักปรัชญาของเศรษฐกิจพอเพียง มีค่าเฉลี่ยอยู่ในระดับมากที่สุด ( = 4.23, S.D = .39)

การบริหารงานงบประมาณ ผลการวิเคราะห์ พบว่า มีค่าเฉลี่ย รวมรายด้านอยู่ในระดับมากที่สุด ( = 4.59, S.D = .49) โดยข้อที่มีค่าเฉลี่ยสูงสุด คือ การวางแผนการจัดการใช้งบประมาณของสถานศึกษาในการดำเนินงานตามหลักความพอประมาณ และมีเหตุผล มีค่าเฉลี่ยอยู่ในระดับมากที่สุด ( = 4.63, S.D = .48) ส่วนข้อที่มีค่าเฉลี่ยต่ำสุด คือ การจัดสรรประมาณในการดำเนินงานตามโครงการ/กิจกรรมโดยยึดหลักความมีเหตุผลและพอประมาณ มีค่าเฉลี่ยอยู่ในระดับมากที่สุด ( = 4.53, S.D = .50)

การบริหารงานบุคลากร ผลการวิเคราะห์ พบว่า มีค่าเฉลี่ย รวมรายด้านอยู่ในระดับมากที่สุด ( = 4.61, S.D = .50) โดยข้อที่มีค่าเฉลี่ยสูงสุด คือ การพัฒนาบุคลากรให้มีความรู้เกี่ยวกับหลักปรัชญาของเศรษฐกิจพอเพียงโดยยึดเงื่อนไขความรู้ และเงื่อนไขคุณธรรม มีค่าเฉลี่ยอยู่ในระดับมากที่สุด ( = 4.78, S.D = .57) ส่วนข้อที่มีค่าเฉลี่ยต่ำสุด คือ การพัฒนาบุคลากรเกี่ยวกับเศรษฐกิจพอเพียงอย่างต่อเนื่องและเป็นระบบโดยสอดแทรกความมีเหตุผลและมีภูมิคุ้มกันในตัวที่ดี มีค่าเฉลี่ยอยู่ในระดับมาก ( = 4.40, S.D = .52)

การบริหารงานทั่วไป ผลการวิเคราะห์ พบว่า มีค่าเฉลี่ย รวมรายด้านอยู่ในระดับมากที่สุด ( = 4.61, S.D = .52) โดยข้อที่มีค่าเฉลี่ยสูงสุด คือ การดำเนินงานโดยยึดหลักความพอประมาณความมีเหตุผล และการสร้างภูมิคุ้มกันที่ดีในตัว มีค่าเฉลี่ยอยู่ในระดับมากที่สุด   
( = 4.75,S.D = .44) ส่วนข้อที่มีค่าเฉลี่ยต่ำสุด คือ การดำเนินการตามแผนการดำเนินงานตามหลักปรัชญาของเศรษฐกิจพอเพียงที่วางไว้โดยยึดหลักความมีเหตุผลและเงื่อนไขความรู้ มีค่าเฉลี่ยอยู่ในระดับมาก ( = 4.31, S.D = .75)

นอกจากนี้ เมื่อพิจารณาผลการวิเคราะห์โดยเรียงลำดับรายด้านจากค่าเฉลี่ยที่สูงสุดไปหาต่ำสุด พบว่า การบริหารงานบุคลากร และการบริหารงานทั่วไป มีค่าเฉลี่ยสูงสุดเท่ากัน   
( = 4.61) รองลงมา คือ การบริหารงานงบประมาณ ( = 4.59) และการบริหารงานวิชาการ   
( = 4.49) ตามลำดับ ดังแสดงในตารางที่ 4.3

**ตารางที่ 4.3**

*ผลการวิเคราะห์สภาพการบริหารสถานศึกษาตามหลักปรัชญาของเศรษฐกิจพอเพียง*

|  |  |  |  |
| --- | --- | --- | --- |
| การบริหารสถานศึกษาตามหลักปรัชญาของเศรษฐกิจพอเพียง  ของสถานศึกษาขนาดเล็ก |  | S.D. | ระดับสภาพการบริหาร |
| การบริหารงานบุคลากร | 4.61 | .50 | มากที่สุด |
| การบริหารงานทั่วไป | 4.61 | .52 | มากที่สุด |
| การบริหารงานงบประมาณ | 4.59 | .49 | มากที่สุด |
| การบริหารงานวิชาการ | 4.49 | .97 | มาก |
| เฉลี่ยรวม | 4.58 | .62 | มากที่สุด |

ผู้วิจัยได้นำผลการศึกษาสภาพการบริหารสถานศึกษาตามหลักปรัชญาของเศรษฐกิจพอเพียงจากระยะที่ 1 มาพิจารณา โดยได้นำประเด็นย่อย ๆ ที่มีค่าเฉลี่ยของสภาพการบริหารสถานศึกษาต่ำสุด ซึ่งถือว่าเป็นปัญหามาเป็นประเด็นในการสัมภาษณ์เนื้อหาแนวทางการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงาน  
เขตพื้นที่การศึกษาประถมศึกษามหาสารคาม เขต 2 ให้มีประสิทธิภาพ ผลการดำเนินงานสรุปได้ดังนี้

4.2.1.2 ผลการศึกษาแนวทางการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม   
เขต 2

ในการศึกษาแนวทางการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2 ผู้วิจัยดำเนินการโดยนำข้อที่มีค่าเฉลี่ยต่ำสุดของการบริหารงาน 4 ด้าน ดังนี้

การบริหารงานวิชาการ ข้อที่มีค่าเฉลี่ยต่ำสุด คือ การกำหนดนโยบายการพัฒนาหลักสูตรสถานศึกษา โดยสอดแทรกเงื่อนไขความรู้ตามหลักปรัชญาของเศรษฐกิจพอเพียง สรุปตามความคิดเห็นของผู้ทรงคุณวุฒิ ดังนี้

ผู้ทรงคุณวุฒิ คนที่ 1 : ควรมีการบูรณาการหลักปรัชญาของเศรษฐกิจพอเพียงที่ประกอบด้วย 3 ห่วง 2 เงื่อนไข ในการกำหนดหลักสูตรสถานศึกษา

ผู้ทรงคุณวุฒิ คนที่ 2 : ควรน้อมนำปรัชญาของเศรษฐกิจพอเพียง ทั้ง 3 ห่วง   
2 เงื่อนไข เข้าไปในหน่วยการเรียนรู้ทุกชั้น ทุกกลุ่มสาระฯ

ผู้ทรงคุณวุฒิ คนที่ 3 : กำหนดกิจกรรมการเรียนการสอนตามหลักปรัชญาของเศรษฐกิจพอเพียง ที่เน้นผู้เรียนเป็นสำคัญ และพัฒนาแหล่งเรียนรู้ภูมิปัญญาท้องถิ่น

ผู้ทรงคุณวุฒิ คนที่ 4 : กำหนดเป้าหมายการศึกษาในหลักสูตรให้เหมาะสมกับความรู้ ความสามารถของผู้เรียนและปลูกฝังค่านิยมให้ผู้เรียนมีความพอประมาณ รู้จักประมาณตน มีเหตุผล มีภูมิคุ้มกันที่ดี

ผู้ทรงคุณวุฒิ คนที่ 5 : ปลูกฝังให้ผู้เรียนปฏิบัติสิ่งต่าง ๆ บนพื้นฐานของความ  
มีสติปัญญา ยึดทางสายกลางในการปฏิบัติ

ผู้ทรงคุณวุฒิ คนที่ 6 : ควรมีการจัดทำหลักสูตรสถานศึกษาโดยบูรณาการหลักปรัชญาของเศรษฐกิจพอเพียงทุกกลุ่มสาระ โดยเน้นให้ผ้เรียนนำความรู้ไปปฏิบัติในชีวิตประจำวัน

ผู้ทรงคุณวุฒิ คนที่ 7 : หลักสูตรควรมีการส่งเสริมให้นักเรียนปฏิบัติตนอย่างมีสติ ปัญญาและยึดมั่นในทางสายกลาง และดำเนินชีวิตด้วยความซื่อสัตย์สุจริต อดทนแบ่งปัน รับผิดชอบ และอยู่ร่วมกันอย่างมีความสุข

ผู้ทรงคุณวุฒิ คนที่ 8 : ควรสอดแทรกหลักปรัชญาของเศรษฐกิจพอเพียงไว้ในทุกกลุ่มสาระ และกิจกรรมพัฒนาผู้เรียน

ผู้ทรงคุณวุฒิ คนที่ 9 : ควรมีการประเมินด้วยว่า หลักสูตรมีความสอดคล้องกับหลักปรัชญาของเศรษฐกิจพอเพียงหรือไม่อย่างไร

จากความคิดเห็นของผู้ทรงคุณวุฒิดังกล่าวข้างต้น สรุปได้ว่าแนวทางการบริหารสถาน ศึกษาตามหลักปรัชญาของเศรษฐกิจพอเพียงด้านวิชาการ คือ หลักสูตรสถานศึกษาควรมีการบูรณาการหลักปรัชญาของเศรษฐกิจพอเพียงเข้าไปในหน่วยการเรียนรู้ทุกชั้น ทุกกลุ่มสาระฯ และกิจกรรมพัฒนาผู้เรียน

การบริหารงานงบประมาณ ข้อที่มีค่าเฉลี่ยต่ำสุด คือ การจัดสรรประมาณในการดำเนินงานตามโครงการ/กิจกรรมโดยยึดหลักความมีเหตุผลและพอประมาณ สรุปตามความคิดเห็นของผู้ทรงคุณวุฒิ ดังนี้

ผู้ทรงคุณวุฒิ คนที่ 1 : ควรมีการจัดทำและเสนอของบ ประมาณตามความเหมาะสมและความต้องการที่แท้จริง โดยคำนึงถึงความเหมาะสมและความจำเป็นของสถานศึกษา

ผู้ทรงคุณวุฒิ คนที่ 2 : ควรมีการวิเคราะห์ทิศทางและยุทธศาสตร์ด้านงบประมาณของสถานศึกษาโดยใช้กรอบของเศรษฐกิจพอเพียง

ผู้ทรงคุณวุฒิ คนที่ 3 : ควรมีคณะกรรมการตรวจสอบการใช้งบประมาณของสถานศึกษาโดยยึดหลัก ความพอประมาณ ความมีเหตุผล และการมีภูมิคุมกันในตัวที่ดี

ผู้ทรงคุณวุฒิ คนที่ 4 : ควรมีกรรมการประเมินผลการใช้จ่ายงบประมาณ   
โดยครอบคลุมเศรษฐกิจพอเพียง

ผู้ทรงคุณวุฒิ คนที่ 5 : การบริหารงบประมาณควรใช้หลักเหตุผลในการบริหาร  
เพื่อความเสี่ยงให้น้อยที่สุด

ผู้ทรงคุณวุฒิ คนที่ 6 : ควรมีการตั้งคณะกรรมการประเมินการใช้งบประมาณ

ผู้ทรงคุณวุฒิ คนที่ 7 : ควรมีการตรวจสอบการใช้จ่ายงบประมาณ โดยยึดหลัก   
3 ห่วง 2 เงื่อนไข

ผู้ทรงคุณวุฒิ คนที่ 8 : ควรกำหนดเป็นแผน เช่น แผนการใช้จ่ายงบประมาณตามหลักพอเพียง และมีตัวชี้วัดด้วย

ผู้ทรงคุณวุฒิ คนที่ 9 : การใช้จ่ายงบประมาณ หรือการของงบประมาณควรเป็นไปตามความต้องการและความพอเหมาะของงบประมาณที่ได้รับ

จากความคิดเห็นของผู้ทรงคุณวุฒิดังกล่าวข้างต้น สรุปได้ว่าแนวทางการบริหารสถาน ศึกษาตามหลักปรัชญาของเศรษฐกิจพอเพียงด้านงบประมาณ คือ 1) ควรมีการขอและใช้งบประมาณโดยคำนึงถึงความพอประมาณ มีเหตุผลตลอดจนความจำเป็นของสถานศึกษา และ 2) ควรมีคณะกรรมการตรวจสอบการใช้งบประมาณของสถานศึกษาโดยครอบ คลุมเศรษฐกิจพอเพียง

การบริหารงานบุคลากร ข้อที่มีค่าเฉลี่ยต่ำสุด คือ การพัฒนาบุคลากรเกี่ยวกับเศรษฐกิจพอเพียงอย่างต่อเนื่องและเป็นระบบโดยสอดแทรกความมีเหตุผลและมีภูมิคุ้มกันในตัวที่ดี สรุปตามความคิดเห็นของผู้ทรงคุณวุฒิ ดังนี้

ผู้ทรงคุณวุฒิ คนที่ 1 : มีแผนงาน/โครงการ พัฒนาบุคลากรของสถานศึกษา   
เพื่อสร้างความรู้ความเข้าใจและตระหนักในคุณค่าของหลักปรัชญาของเศรษฐกิจพอเพียง

ผู้ทรงคุณวุฒิ คนที่ 2 : ควรกำหนดแผนการพัฒนาบุคลากรด้านหลักปรัชญาของเศรษฐกิจพอเพียง

ผู้ทรงคุณวุฒิ คนที่ 3 : ควรมีการพัฒนาบุคลากรโดยมุ่งเน้นการดำเนินชีวิต และ  
การปฏิบัติงานตามหลักปรัชญาของเศรษฐกิจพอเพียง

ผู้ทรงคุณวุฒิ คนที่ 4 : คณะครูและบุคลากรควรได้รับการส่งเสริมสนับสนุนในการเข้าร่วมหรือนำเสนอผลงานที่เกี่ยวกับเศรษฐกิจพอเพียง

ผู้ทรงคุณวุฒิ คนที่ 5 : ควรมีแผนพัฒนาบุคลากรด้านเศรษฐกิจพอเพียง

ผู้ทรงคุณวุฒิ คนที่ 6 : ควรจัดทำโครงการพัฒนาบุคลากรตามหลักปรัชญาของเศรษฐกิจพอเพียง

ผู้ทรงคุณวุฒิ คนที่ 7 : ส่งเสริมสนับสนุนให้ครูได้เข้าร่วมอบรม สัมมนา และศึกษาดูงานด้านเศรษฐกิจพอเพียง

ผู้ทรงคุณวุฒิ คนที่ 8 : ควรมีการประชุม/อบรม/สัมมนา/ศึกษาดูงานแหล่งเรียนรู้ต่าง ๆ เพื่อส่งเสริมการประยุกต์ใช้หลักปรัชญาของเศรษฐกิจพอเพียงในการดำเนินชีวิตและปฏิบัติภารกิจหน้าที่

ผู้ทรงคุณวุฒิ คนที่ 9 : ส่งเสริมการพัฒนาตนเองของครูด้านเศรษฐกิจพอเพียง

จากความคิดเห็นของผู้ทรงคุณวุฒิดังกล่าวข้างต้น สรุปได้ว่าแนวทางการบริหารสถาน ศึกษาตามหลักปรัชญาของเศรษฐกิจพอเพียงด้านบุคลากร คือ ควรมีแผนงาน/โครงการ พัฒนาบุคลากรของสถานศึกษาเพื่อส่งเสริมการประยุกต์ใช้หลักปรัชญาของเศรษฐกิจพอเพียงในการดำเนินชีวิตและปฏิบัติภารกิจหน้าที่

การบริหารงานทั่วไป ข้อที่มีค่าเฉลี่ยต่ำสุด คือ การดำเนินการตามแผนการดำเนินงานตามหลักปรัชญาของเศรษฐกิจพอเพียงที่วางไว้โดยยึดหลักความมีเหตุผลและเงื่อนไขความรู้ สรุปตามความคิดเห็นของผู้ทรงคุณวุฒิ ดังนี้

ผู้ทรงคุณวุฒิ คนที่ 1 : มีการกำหนดแผนการใช้อาคารสถานที่อย่างประหยัด คุ้มค่า ตลอดจนมีการบำรุง ดูแล และพัฒนาอาคารสถานที่ สภาพ แวดล้อมของสถานศึกษา

ผู้ทรงคุณวุฒิ คนที่ 2 : กำหนดโครงการหรือแผนงานการใช้ทรัพยากรในสถานศึกษา โดยมุ่งเน้นความมีเหตุผล และความพอประมาณในการดำเนินงาน

ผู้ทรงคุณวุฒิ คนที่ 3 : ควรมีแผนการบริการอาคารสถานที่แก่ชุมชนในการจัดทำกิจกรรมต่าง ๆ ตามเหตุตามผลและความเหมาะสม

ผู้ทรงคุณวุฒิ คนที่ 4 : ควรมีแผนงานการบริหารงานอาคารสถานที่ให้สอดคล้องกับหลัก 3 ห่วง

ผู้ทรงคุณวุฒิ คนที่ 5 : มีการติดตามและตรวจสอบการใช้อาคารสถานที่และ  
สภาพ แวดล้อมของสถานศึกษา เพื่อให้เกิดความคุ้มค่าและเอื้อประโยชน์ต่อการเรียนรู้

ผู้ทรงคุณวุฒิ คนที่ 6 : ควรมีการสร้างจิตสำนึกให้ทุกคนในสถานศึกษามีส่วนรับผิด ชอบในการดูแลรักษาอาคารสถานที่ และสภาพแวดล้อม

ผู้ทรงคุณวุฒิ คนที่ 7 : ควรมีการรณรงค์การใช้น้ำ ใช้ไฟของสถานศึกษา โดยยึดหลักประหยัดและคุ้มค่า

ผู้ทรงคุณวุฒิ คนที่ 8 : ควรมีมาตรการการใช้น้ำ ไฟฟ้า อย่างประหยัด

ผู้ทรงคุณวุฒิ คนที่ 9 : ควรมีการประเมินและตรวจสอบการดำเนินการตามแผน

จากความคิดเห็นของผู้ทรงคุณวุฒิดังกล่าวข้างต้น สรุปได้ว่าแนวทางการบริหารสถาน ศึกษาตามหลักปรัชญาของเศรษฐกิจพอเพียงด้านบริหารงานทั่วไป คือ ควรมีการกำหนดแผนการ/มาตรการการใช้อาคารสถานที่และสาธารณูปโภคอย่างประหยัด คุ้มค่า

ผู้วิจัยสรุปสาระสำคัญของแนวทางการบริหารสถานศึกษาตามหลักปรัชญาของเศรษฐกิจพอเพียงของสถานศึกษาขนาดเล็ก สังกัดสำนักงานเขตพื้นที่การศึกษาประถมศึกษามหาสารคาม เขต 2 สรุปได้ 5 แนวทาง คือ

1) หลักสูตรสถานศึกษาควรมีการบูรณาการหลักปรัชญาของเศรษฐกิจพอเพียงเข้าไปในหน่วยการเรียนรู้ทุกชั้น ทุกกลุ่มสาระฯ และกิจกรรมพัฒนาผู้เรียน

2) ควรมีการขอและใช้งบประมาณโดยคำนึงถึงความพอประมาณ มีเหตุผลตลอดจนความจำเป็นของสถานศึกษา

3) ควรมีคณะกรรมการตรวจสอบการใช้งบประมาณของสถานศึกษาโดยครอบคลุมเศรษฐกิจพอเพียง

4) ควร[มีแผนงาน/โครงการ พัฒนาบุคลากรของสถานศึกษา](https://sites.google.com/a/nairongschool.com/sufficiency-economy/4-1-1-1)เพื่อส่งเสริมการประยุกต์ ใช้หลักปรัชญาของเศรษฐกิจพอเพียงในการดำเนินชีวิตและปฏิบัติภารกิจหน้าที่

5) ควรมีการกำหนดแผนการ/มาตรการการใช้อาคารสถานที่และสาธารณูปโภคอย่างประหยัด